Source: http://www.dragon.ee/foorum/viewtopic.php?f=30&t=12494&start=15
Timestamp: 2019-01-23 15:41:58+00:00

Document:
Dragon.ee foorum • Vaata teemat - ARA ANDA: hea tööriist rollimängukorraldajale
ARA ANDA: hea tööriist rollimängukorraldajale
31 postitust • Leht 2 koguhulgast 3 • 1, 2, 3
Re: ARA ANDA: hea tööriist rollimängukorraldajale
Postitas Irve 2:28 13. Apr 2012
Elektroonilist koosolekut paraku meie registrid ei tunnista (EIS sai sellega ükskord põhikirja muutes pihta). Teisalt delegeerimised + konverentsiga skype kahes ruumis veaks äkki välja.
Bernard-Nele kombo oleks väga äge, kui sellele oleks küülikukoolkonnast tasakaalustajat.
Postitas Bernard 19:14 13. Apr 2012
Siis tehti seda valesti, ma olen nii OÜ kui MTÜ põhikirju elektroonilise koosolekuprotokolli alusel muutnud. Digiallkirjad peavad lihtsalt otsusel all olema, muud miskit.
Postitas Mutabor 23:43 13. Apr 2012
See, et sa korjasid üldkoosoleku osalejatelehele digitaalsed allkirjad, ei muuda asja, et üldkoosolek toimub seaduse järgi nii, et liikmed kogunevad ühte tuppa kokku ja peavad seal koosolekut. Osalejatelehele võib nii enne kui pärast ka tavalisi allkirju koguda ja kogu asja TEGELIKULT küberruumis või telefoni teel läbi viia. Kui keegi ei protesti, pole vahet.
Postitas Bernard 0:10 14. Apr 2012
Ärme palun lahmi ja loeme Mittetulundusühingute Seaduse uuesti (värskendamise mõttes) läbi.
Mittetulundusühingute Seadus ei sätesta otseselt üldkoosoleku toimumise vormi, sätestatud on ainult mis otsused peavad olema allkirjastatud ja mis mitte või kui suur protsent peab olema esindatud või poolt hääletanud - esindada, kusjuures, võib ka lihtkirjaliku volitusega:
Mittetulundusühingute seadus, § 21, punkt 5
Üldkoosolekus võib osaleda ja hääletada mittetulundusühingu liige või tema esindaja, kellele on antud lihtkirjalik volikiri. Esindajaks võib olla ainult teine mittetulundusühingu liige.
(lihtkirjalik, muide, võib olla ka digitaalne)
Näiteks, kui kõik liikmed annaksid volitused ühele inimesele siis oleks tema "üldkoosolek" iga kord kui ta midagi otsustab ja protokollib. Sel juhul ei pea keegi teine isegi allkirjastama mitte. (tehtud - töötab)
Mittetulundusühingute seaduse § 7, punkt 8 alusel (üldkoosoleku kokkukutsumise tingimused ja kord, samuti otsuste vastuvõtmise kord;) otsustab MTÜ üldjuhul oma põhikirjaga mil viisil ta tahab üldkoosoleku korraldada. See võib täiesti olla telefonikonverents kui MTÜ nii otsustab.
Aga isegi kui keegi on teinud selle rumala lükke, et pannud enda põhikirja füüsilise kohaloleku nõude, saab sellest väga kergelt jagu nii:
Mittetulundusühingute seadus, § 22, punkt 3
"Üldkoosoleku otsus loetakse vastuvõetuks koosolekut kokku kutsumata, kui otsuse poolt hääletavad kirjalikult kõik mittetulundusühingu liikmed."
Sa ei pea isegi koosolekut kokku kutsuma kui saad lihtsalt kõigi allkirjad paberile või digidokumendile (tehtud korduvalt (k.a. tegevusalade muutmisel) - töötab). Kui keegi väidab teile vastupidist (isegi registris) siis tuleb talle seadust viidata. punkt.
Mis kõik ei tähenda, et kokkusaamised tee ja küpsistega vahvad ja produktiivsed poleksid.
Postitas Mutabor 15:01 14. Apr 2012
Palun väga: mittetulundusühingute seaduse § 20.
Selle lg. 1-2 ütlevad:
seadus kirjutas: (1) Üldkoosoleku kutsub kokku juhatus.
Järelikult nõuab seadus expressis verbis teatud juhtudel ÜK kokku kutsumist.
Sama paragrahvi lg. 6:
seadus kirjutas: Üldkoosoleku kokkukutsumise teates tuleb märkida üldkoosoleku toimumise aeg ja koht ning üldkoosoleku päevakord.
Järelikult peab ÜK toimuma kindlal ajal kindlas kohas.
bernard kirjutas: Näiteks, kui kõik liikmed annaksid volitused ühele inimesele siis oleks tema "üldkoosolek" iga kord kui ta midagi otsustab ja protokollib. Sel juhul ei pea keegi teine isegi allkirjastama mitte.
Nagu ma juba ütlesin - kui sa korjad allkirjad kokku ja keegi ei protesteeri, siis on asi korras. See käib ka §22 lg 3 kohta. See ei muuda asja, et seaduse järgi on üldkoosolek üritus, kus on inimesed ühel ajal ja kohas koos.
Postitas Attila 11:55 15. Apr 2012
Rõõm tegijate üle!
Mis lugu selle ERSi ja LERSiga (Kivitsõõr) oli? Ma pool aastat tagasi kaevasin vanades teemades, aga seal polnud ilmselt kogu lugu. Toimus mingi vastandumine? Tüli?
Postitas Irve 12:00 15. Apr 2012
Et miks kaks?
Kahtlustan, et tartlastel oli vist lihtsam oma asja teha kui olemasoleva raames kogu raamatupidamist üle riigi laiali jaotada.
Postitas Light 21:30 15. Apr 2012
Aga mis siis saab kui keegi tahab liikmeks astuda?
MIs ma tegema pean selleks? Varustan tee ja küpsistega Skype konverentsi?
Postitas Priist 18:20 16. Apr 2012
Vaat kui hea idee. ERS on tõesti elustamist väärt asi. Staaži on korralikult ette näidata ja see on rahhi küsimisel argument. Eesti originaalrollimänguorganisatsioon siiski.
Kivitsõõr sai tehtud justnimelt sel põhjusel, et Tallinna kaudu asju ajama ei peaks. Ei teagi, kes praegu juhatuses on, kuid põmst ootab minu teada ka Kivitsõõr pööningule unustatuna seda et keegi ta uuesti leiaks. Ma imestan, et Nuru tegijad pole ühingu loomisel selle vastu huvi tundnud. Ta ju samamoodi pikaealine ning põhjalikult field tested. Heameelega annaks kasutusse (Kuigi jah minul pole enam seda voli)
Attila, kas sa mitte ise ei peaks teadma kelle käes Kivitsõõr praegu on? Olid ju juhatuses pärast mind...
Postitas Attila 23:36 16. Apr 2012
Juhatuses... praegugi tunnistan. Peale minu veel Alton, Murca ja Vahur. Ametisse astunud vahetult enne Uru sulgemist. Järgneval sügisel püüdsime Murca ja Aiviga asja edendada Lille maja pööninguuberikus ent see üle poole aasta ei elanud.
Pärast polnud vähemalt mul enam ideed, et kuhu Kivitsõõriga liikuda.
Kivitsõõrile on 2011. aastal tehtud likvideerimishoiatus Maj.aasta aruande esitamata jätmise eest. Ma pole julenud selle restaureerimist ette võtta, kartes suurt kogust mitteaktiivseid liikmeid ja võimalikke luukeresid kappides (oleks kaks vankrit mida vedada).
Nuru puhul olen mõelnud et esialgu piisaks paindlikust juriidilisest ripatsist, mitte kõiki LE rollimängijaid ametlikult koondavast organisatsioonist.
Postitas Elote 10:19 19. Apr 2012
Bernard kirjutas: Mittetulundusühingute seadus, § 22, punkt 3
Ma ei tea, kui oluline see nüüd on, aga Bernard räägib siinkohal õigust. Olen seda igaks juhuks väga põhjalikult uurinud ja seda on kinnitanud ka MTÜ konsultant. Asja konks on siin selles, et poolt peavad olema KÕIK liikmed. Vastasel juhul on vaja ikka kokku kutsutud koosolekut.
See seadusepunkt ei kehti ainult juhul, kui konkreetse MTÜ põhikiri on üldkoosoleku puhul kehtestanud teised reeglid, st seadnud oma rangemad tingimused.
http://agelinde.wordpress.com/
Postitas Attila 12:43 24. Apr 2012
Toimub üldkoosolek siis täna ja Tallinnas?
Postitas madis463 13:54 24. Apr 2012
Tänane üldkoosolek toimub, nagu nõuetekohaselt ette teatatud, siiski Tartus. Eks siis Tartus olijad protokollivad oma seisukohad ja järgmise koosoleku, mis on igal juhul otsustusvõimeline, teeme Tallinnas. Siis saavad loodetavasti ka kõik staažikad põhjapoolsed rollimängijad osa võtta.. Kohtume näost-näkku ja asjaliku juhatusevalimise ja aruandeallkirjastamise vahele heietame niisama nostalgijajuttu.
Postitas Light 23:54 24. Apr 2012
Niiet liituda ei saa?
Postitas madis463 12:17 3. Mai 2012
Eesti Rollimängijate Seltsi juhatuse seni veel kehtivate volitustega liikmena on mul suur heameel teada anda, et meie üleskutse Eesti vanimale rollimänguorganisatsioonile värske vaim sisse puhuda, on elavat poolehoidu leidnud.
Meil on liikmekandidaate ja juhatajakandidaate.
Kuna Dragon.ee on meile lahkelt siinse foorumi kasutada andnud, teeme järgmise ettepaneku:
liikmekandidaadid - palun saatke lihtne e-mail mulle aadressil madis@kultuuritehas.ee
avaldusega, et soovite astuda MTÜ Eesti Rollimängijate Selts liikmeks.
juhatajakandidaadid - palun kirjutage siiasamasse foorumisse lühike kontsentreeritud nägemus, milleks soovite seda tööriista kasutada. Piisab kolmest sisukast lausest, mille alusel siis lähinädalatel kokkutulev üldkoosolek (sedapuhku Tallinnas) valib ühingule uue juhatuse.
Omalt poolt lisan veel ainult niipalju, et kõige parema meelega näeksin, et kes iganes ERS-i uue juhatuse moodustab, pakuks ühingu katuse alt võimalusi rollimängude korraldamiseks kõigile neile, kel on olemas pealehakkamine, kuid puudub juriidiline kehand.
Tänan veelkord tähelepanu eest ja ootan teie kirju. Levitage infot ka sõpradele.
55587222
madis@kultuuritehas.ee

References: § 21
 § 7
 § 22
 § 20
 §22
 § 22